Notum sit omnibus fidelibus christianis quod Hugo de Blivia dedit in perpetuam elemosinam ęcclesię Vallis lucentis per manum Norpaldi abbatis pratum illud quod desuper abbatiam juxta pirum habebat et censum duorum nummorum quem Robertus de Villa nova ex duobus pratulis juxta illud positis ei debebat. Similiter etiam totum nemus illud quod dicitur Buxiens, ita quod nichil penitus sibi retinuit ex eo. Terram quoque fratris sui Humberti que sita est juxta crucem Reingardis. Insuper et pratum quod Haimo homo ipsius falcare solebat, quod est super Curgenium, simulque terram juxta positam que dicitur de Ferreci. Necnon et particulam terrę quam tenebat homo suus Guiardus ad Pusatorium, si quomodo ab illo eam adquirere possent. Super hec omnia usuarium ad pastum porcorum in cunctis nemoribus suis. Hoc laudaverunt uxor Filluns, filiaque ipsius Sesilia, necnon et duo filii ejus, Johannes et Ingo. Donationis hujus testes sunt , ex parte ipsius Hugonis : Milo Bussuns, Bovo filius Arnulfi de Insulis, Philippus filius Radulfi Bussuns, Warnerius Brununs, Theodericus famulus ipsius. Ex parte abbatis et monachorum : Philippus Bibens Sequanam, Fulco de Lailleio, Warnerius de Fusseio et Anselmus frater ejus, Hugo Paltenerius, Radulfus Buissuns, Hugo de Laileio, Ivo faber, Johannes Palmarius, Theobaldus filius Hugonis de Laileio. Donum etiam et elemosinam quam pater meus fecit de rebus quas ista carta enumerat, ego Johannes confirmo et insuper addo in elemosinam ecclesie particulam terre que dicitur vinea Milonis et aliam terram desuper Curgenieum quam Nicholaus arare solebat. Et usuarium in nemoribus meis et in terris ad omnia peccora ęcclesię. Et viam illam de qua metas ejeceram ęcclesię concedo. Terram etiam illam que dicitur Longa Vallis ecclesie confirmo. Et hoc facio pro terra quadam quam dedit mihi predictus abbas que est desuper Curgeneium ad crucem Andree. Hoc laudavit uxor mea Emelina. Hujus rei testes sunt ex parte mea : Ansoldus de Maireio et filius ejus Theobaldus, Gauterus homo meus. Ex parte abbatis : Johannes Palmarius et filius ejus Theobaldus, Felix et Henricus frater ejus, Felix et Fulcherius frater ejus, Johannes et Stephanus sororius ejus. Et ut hoc donum patris mei ęcclesia Vallis lucentis semper quiete possideat, precibus meis, sigillo domni Hugonis Senonensis archiepiscopi firmatum est.